དུང་མོ་མཚོ་དུང་སྐྱོང་རྒྱལ་ཚང་ལ་ཡོང་མ་ཐག་ནས།ཨ་ཕྱི་ལོ་ལོན་ཡོད་སར་སོང་ནས་ཁ་བརྡ་བྱེད་པ་དང་བདེ་སྡུག་མང་བོ་དྲིས་པར་མ་ཟད།ད་དུང་ཁོ་མོར་ཚར་ལྭ་གཅིགདྲོ་ཞིང་མཐུག་པའི་ཉལ་ཐུལ་ཉལ་གདན་གསར་བ་ཆ་ཚང་ཞིག་བཟོ་དགོས་ཚུལ་བཤད།གཉེན་ཚང་གིས་དེ་ཙམ་སྒྲིག་རྒྱུ་ནི་ལས་སླ་མོ་འདུག་སྙམ་བཞིན་དགའ་སྤྲོའི་ངང་མྱུར་དུ་བཟོ་རྒྱུ་ཐག་བཅད།ཨ་ཕྱི་ལོ་ལོན་གྱིས།ཨ་མའི་ནུ་རིན་ལ་འབྲི་དང་།ཨ་ཕའི་གསོས་རིན་ལ་རྟ་དགོས་ཟེར་སྲོལ་ཡོད་པས།ཉལ་ཐུལ་དང་ཉལ་གདན་དགོས་ཚུལ་བཤད་པ་ནི་གླེན་མོ་འདི་ལས་མཐོང་མ་མྱོང་སྙམ་བཞིན་དུ་ཁ་རོག་བསྡད།